**Ευρώπη** είναι ο εθνικός ύμνος της Δημοκρατίας του Κοσσυφοπεδίου Η μουσική είναι σύνθεση του Μεντί Μενγκίκι (Mendi Mengjiqi). Ο ύμνος δεν έχει στίχους. Καθιερώθηκε στις 11 Ιουνίου του 2008. Η επιλογή του ύμνου έγινε με το κριτήριο να μην συμπεριλαμβάνει αναφορά σε κάποια εθνοτική ομάδα. Την απόφαση για την υιοθέτηση του ύμνου έλαβε η Συνέλευση του Κοσόβου, με 72 βουλευτές να ψηφίζουν υπέρ και 15 κατά της επιλεγμένης σύνθεσης. Υπήρχαν επίσης πέντε αποχές.

Διαγωνισμός για τον ύμνο
------------------------

Στις 12 Μαρτίου του 2008 η Συνέλευση ανακοίνωσε έναν ανοικτό διαγωνισμό για την επιλογή ύμνου στον Τύπο στην Πρίστινακαι επίσης στον επίσημο ιστότοπο της Συνέλευσης. Ανάμεσα στους όρους ήταν και ότι η σύνθεση έπρεπε να είναι ξεχωριστή, μία και αρχική και ότι η διάρκεια του ύμνου δεν θα έπρεπε να είναι λιγότερη από 30 δευτερόλεπτα και μεγαλύτερη από 60 δεύτερα. Επίσης, θα μπορούσε να είναι σε οποιαδήποτε γλώσσα από εκείνες του Κοσόβου.

Τελικά όμως δεν επιλέχθηκε τελικά ύμνος με κείμενο και η κυβέρνηση τόνισε ότι καμία εθνοτική ομάδα δεν θα έπρεπε να συμπεριληφθεί στον ύμνο, καθώς το Κοσσυφοπέδιο είναι "δημοκρατική, κοσμική και πολυεθνική δημοκρατία". Παρόμοιο πρόβλημα προέκυψε κατά την επιλογή της σημαίας.

Άλλοι υποψήφιοι ύμνοι
---------------------

### Η Ωδή στη Χαρά

Η "Ωδή στη Χαρά", ο ύμνος της Ευρωπαϊκής Ένωσης, παίχθηκε κατά την επίσημη ανακήρυξη της ανεξαρτησίας του Κοσόβου, στις 17 Φεβρουαρίου του 2008. Η προσωρινή κυβέρνηση αποφάσισε να πράξει έτσι ως φόρο τιμής στην ΕΕ σε αναγνώριση των προσπαθειών της για την ανεξαρτησία.

### Ύμνος στη Σημαία (Himni i Flamurit)

Ο "Ύμνος στη Σημαία", εθνικός ύμνος της Αλβανίας, χρησιμοποιήθηκε ευρέως στο Κόσοβο, μαζί με άλλα αλβανικά εθνικά σύμβολα. Ήταν επίσης ο ύμνος της ανεπίσημης Δημοκρατίας του Κοσόβου (1990–2000), όταν η επαρχία τέθηκε υπό τον έλεγχο των Ηνωμένων Εθνών.

### Όταν ξεκίνησε η πολεμική κραυγή στο Κόσοβο (Kur ka ra kushtrimi n'Kosovë)

Το τραγούδι "Kur ka ra kushtrimi n'Kosovë" του Ραούφ Δόμι προτάθηκε από τον πρώην ηγέτη του Κοσόβου, Ιμπραχίμ Ρουγκόβα ως ύμνος, το 2000. Ωστόσο, δεν είχε παρθεί τότε καμία απόφαση. Οι στίχοι του ύμνου είναι στην αλβανική γλώσσα.

Παραπομπές
----------

1. ↑  "Kosovo Parliament Adopts National Hymn" *novinite.com* 11 Ιουνίου 2008
2. ↑  "Kosovo parliament approves new national anthem" *rian.ru* 11 Ιουνίου 2008
3. ↑  "Kosovo MPs choose national anthem" *bbc.co.uk* 11 Ιουνίου 2008
4. ↑  "Kosovo Gets National Anthem" *redorbit.com* 11 Ιουνίου 2008 .
5. ↑  «Kosovo adopts wordless national anthem». *Hürriyet* (Reuters). 11-06-2008.. Ανακτήθηκε στις 28-03-2009.
6. 1 2 3 4  "Assembly approves Kosovo anthem" Αρχειοθετήθηκε 2011-02-15 στο Wayback Machine. *b92.net* 11 Ιουνίου 2008
7. ↑  «BBC NEWS». BBC. 12 Μαρτίου 2008. Ανακτήθηκε στις 12 Μαρτίου 2008.
8. ↑  «BalkanInsight.com - Kosovo Searches New National Anthem». Balkan Insight. 12 Μαρτίου 2008. Ανακτήθηκε στις 12 Μαρτίου 2008.
9. ↑  «BBC NEWS». BBC. 17 Φεβρουαρίου 2008. Ανακτήθηκε στις 11 Μαρτίου 2008.
10. ↑  «Competition for the flag and emblem of Kosovo» (PDF). Express. 2007. Αρχειοθετήθηκε από το πρωτότυπο (PDF) στις 21 Οκτωβρίου 2007. Ανακτήθηκε στις 29 Μαρτίου 2008.
11. ↑  «Kosovo declares independence - USATODAY.com». USA Today. 17 Φεβρουαρίου 2008. Ανακτήθηκε στις 12 Μαρτίου 2008.
12. ↑  «BBC NEWS». BBC. 4 Ιουνίου 2007. Ανακτήθηκε στις 11 Μαρτίου 2008.
13. ↑  «Himni i Kosovës». Trepca.net. 23 Δεκεμβρίου 2002. Αρχειοθετήθηκε από το πρωτότυπο στις 23 Μαρτίου 2021. Ανακτήθηκε στις 16 Μαρτίου 2008.

Εξωτερικοί σύνδεσμοι
--------------------

* Πλήρεις επίσημοι κανονισμοί του διαγωνισμού
* Ορχηστρική έκδοση του εθνικού ύμνου του Κοσσυφοπεδίου